Et liv med 40 år i politik, hvoraf 16 af dem har været som borgmester i Aalborg har givet masser af stof til bogen. Men også andre giver i bogen deres bidrag til, hvilket eftermæle den snart forhenværende borgmester bør have. -Det er jo en stor ting at nogen vil bruge så meget tid og kræfter på at ville skrive en bog om en person. Det er jeg umådelig glad for og taknemlig for, siger borgmester Henning G. Nielsen fra Socialdemokratiet til TV2/NORD. Bogen er skrevet af journalist Jørgen Pyndt, som i mange år har haft berøring med Henning G. i sit professionelle liv. -Vi kender jo alle sammen Henning G. som en kompetent magtudøver. Han bliver betegnet som magtfuldkommen, arrogant ind imellem brutal. Så det har været en bestræbelse for mig, at nå frem til hvilket menneske gemmer sig egentligt bag den person, og det har været den helt store oplevelse for mig, siger journalist Jørgen Pyndt til TV2/NORD.

Referat:
I dag blev en helt ny portrætbog om Aalborgs borgmester Henning G. Jensen præsenteret på Nordkraft i Aalborg.